title: -rasm Apirogen suv olish apparati – AA - 1
text: |
  -rasm Apirogen suv olish apparati – AA - 1 Pdf ko'rish
  |
  bet | 271/436 | Sana | 01.02.2024 | Hajmi | 7,28 Mb. | | #149752 |
  Bog'liq farmatsevtik texnologiya 25-rasm Apirogen suv olish apparati – AA - 1
  Bug’latish kamerasida suv miqdorini tekshirib turish uchun yiggich-tenglashtirgich
  shtutserda (26) suv miqdorini ko’rsatib turuvchi shisha oyna (27) bo’ladi. Yiggich-tenglashtirgich
  yana farmakopeya talablariga javob beruvchi yanada sifatli apirogen suv olish uchun qo’shiladigan
  ximiyaviy reagentlarni suv bilan aralashtiruvchi vazifasini ham bajaradi. Shu maqsadda bu yerda
  ximiyaviy reagentlarni kameraga tushishi uchun maxsus naycha joylashgan. Ximiyaviy
  reagentlarni dozalarga bo’lish maxsus dozator qurilmasi orqali amalga oshiriladi. Bu dozator ikkita
  shisha idishdan (22) tomchilagich bilan (24), ikkita filtr va rezina trubka bilan ulangan ikkita
  dozatordan iborat. Dozalovchi qurilma yiggich-tenglashtirgich bilan tomchilagich orqali ulangan.
  Apparat A-10. Bu apparat yuqorida ko’rsatilgan AA-1 apparatiga o’xshash, faqat texnik
  jihatdan bir oz murakkabroq. Apirogen suv olinishi asosan bug’ni aylantirish, shuningdek, kerakli
  bo’lgan reagentlarni suvga qo’shish orqali olinadi. Bu apparatning yana bir afzalligi shundaki,
  unga suv sathini ko’rsatib turuvchi ko’rsatgich o’rnatilgan. Agar suv sathi belgilangan miqdordan
  past bo’lsa elektroisitgichlar avtomatik ravishda uziladi. Bu elektrisitgichlar kuyishining oldini
  oladi. Apparat o’lchami 400x540x630 mm.
  26-rasm Apirogen suv olish apparati
  SANII apparati. Bu apparat ion almashinuv kolonkasi va haydash apparatining birlashgan
  qurilmasidir. Bunda suv oldin tuzlardan tozalanadi, keyin esa haydaladi va sterilizatsiya qilinadi
  (33-rasm).
  Apparat bug’latgich (1), kondensator (2), apirogen suv yig’gich (3), demineralizatsiyalovchi
  kolonka (4), elektroisitgich kabi asosiy qismlardan iborat. Apparatning orqa qismida joylashgan
  demineralizatsiyalovchi kolonka organik shishadan tayyorlangan va ion almashinuvi smola bilan
  to’ldirilgan. Har bir kolonkaning yuqori qismi kationit, pastki qismi anionit bilan to’ldirilgan: bu
  har ikki qismni bir-biri bilan aloqa qilib turishi uchun ular o’rtasida jo’mrak joylashgan. Apparat
  soatiga 12 l apirogen suv ishlab chiqaradi. In’yeksion eritmalar tayyorlab chiqarish uchun
  ishlatiladigan suv distillangan suvga qo’yilgan talablarga javob berishi kerak. Bundan tashqari, bu
  suv pirogen moddalar saqlamasligi va yangi haydalgan (24 soatdan uzoq saqlanmagan) holida
  ishlatilishi zarur. Sterillangan suv olish uchun tozalangan suv olingandan so’ng tezda neytral
  shisha idishda avtoklavda 115-120° haroratda 20 minut davomida sterillanadi. In’yeksion suv
  o’zida karbonat kislota saqlamasligi kerak. Buning uchun tozalangan suvni sterillangandan so’ng
  30 minut davomida qaynatiladi.
  Agar ko’p miqdordagi suvni sterillash zarur bo’lsa, yuqorida aytilganidek neytral shisha
  idishda avtoklavda 115-120°C harorat issiqlikda 20 daqiqa davomida sterillanadi. Dorixona
  sharoitida sterillash uchun bir vaqtning o’zida 40 l suvni yigib, saqlaydigan va sterillaydigan
  qurilma "In’yeksion suvni yiggich S-40" dan foydalaniladi. Chexoslavakiyaning "Klever" firmasi
  ishlab chiqargan shishadan yasalgan apparatda soatiga 100 l in’yeksion suv olish mumkin.
  |
  | |